

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 13.februārī **Nr.71**

(prot.Nr.5, 24.§)

**Par zemes vienības, kadastra apzīmējums 0500 001 7319,**

**Vienības ielas 4 rajonā, Daugavpilī, nomas tiesību izsoli**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32.punktu, 40.punktu, ņemot vērā Daugavpils pilsētas domes (turpmāk – Domes) Pilsētbūvniecības un vides komisijas 2019.gada 23.oktobra sēdes protokola izrakstu Nr.6, 2020.gada 20.janvāra nekustamo īpašumu vērtētāja *(vārds un uzvārds)* iesniegto nekustamā īpašuma, zemes vienības ar kadastra numuru 0500 001 7319 (zemes vienības kadastra apz.0500 001 7319), Vienības ielas 4 rajonā, 195 m2 platībā, iespējamo tirgus nomas maksu, Domes Īpašuma komitejas 2020.gada 6.februāra atzinumu un Domes Finanšu komitejas 2020.gada 6.februāra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot iznomāšanai Daugavpils pilsētas pašvaldības īpašumā esošo zemes vienību, kadastra apzīmējums 0500 001 7319, Vienības ielas 4 rajonā, Daugavpilī, 195 m2 platībā (turpmāk - Zemesgabals) bez apbūves tiesības līdz 2022.gada 19.janvārim, piebraukšanas nodrošināšanai piegulošajai teritorijai, rīkojot mutisku nomas tiesību izsoli.

2. Apstiprināt Zemesgabala nomas tiesību izsoles sākumcenu 250 EUR (divi simti piecdesmit eiro) gadā.

3. Apstiprināt Zemesgabala nomas tiesību izsoles noteikumus.

4. Izveidot Zemesgabala nomas tiesību izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Kraine, Domes Īpašuma pārvaldīšanas departamenta juriste;

I.Ilarionova, Domes Īpašuma pārvaldīšanas departamenta

Nekustamā īpašuma izvērtēšanas vecākā speciāliste.

5. Izsoles komisijai veikt Zemesgabala nomas tiesību izsoli, pamatojoties uz šim lēmumam pievienotajiem izsoles noteikumiem.

6. Izsoles komisijai parakstīt Zemesgabala nodošanas un pieņemšanas aktu.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* A.Elksniņš